Borgward
Store norske leksikon,Teknologi og industri,Transport,Bil,Bilmerker
Borgward er et tidligere tysk bilmerke, først tatt i bruk i 1939. Merket ble reetablert i Kina i 2015, med produksjon av nye modeller fra 2016.
Historie Carl F. W. Borgward (1890–1963) begynte å produsere trehjulskjøretøyer i 1924. I 1926 kom Goliath trehjulsvogner. I 1929 overtok Borgward Hansa-fabrikken med personbiler og lastebiler (Hansa-Lloyd). I 1939 ble fabrikkene i Bremen slått sammen til Carl F. W. Borgward Automobil- und Motorenwerke GmbH.Borgwards modeller i 1950-årene omfattet Lloyd-folkevognen, Hansa og den populære Isabella. Borgward-konsernet gikk konkurs 1961, men enkelte modeller ble ferdigbygd i 1962–1963.Borgward Group AG ble etablert i 2015, og er eid av kinesiske Foton. Den første serieproduserte modellen, SUV'en BX7, ble lansert i april 2016, fulgt av den kompakte SUV'en BX5 i 2017. Borgward blir produsert i Kina, med Kina som det viktigste markedet. Les mer i Store norske leksikon bilens historie bil